**Gżira** (maltesisk:*Il-Gżira*) er en by i Reġjun Ċentrali på Malta. Den ligger mellom Msida og Sliema, og grenser også til Ta' Xbiex. Byen har en befolkning på 8 029 i (mars 2014). ordet *gżira* betyr «øya» på maltesisk, og byen er oppkalt etter Manoel-øya som ligger like ved. Strandpromenaden i Gżira er berømt for sin utsikt over den befestede byen Valletta, som er opplyst om natten, og danner et pittoresk bakteppe til Manoel-øya, marinaen og strandpromenadens offentlige hage. Kappara ligger nær Gżira.

Manoel-øya
----------

Fort Manoel på øya Manoel
Manoel-øya i Gżira ligger i Marsamxett-havna, opprinnelig kjent som *l'Isola del Vescovo*, eller *il-Gżira tal-Isqof* («Biskopøya»), i Malta. I 1643 bygde Jean Paul Lascaris, Stormester av Johanitterordenen, et karantenesykehus (*Lazzaretto*) på øya, i et forsøk på å kontrollere den periodiske oppblomstringen av pest og kolera fra besøkende skip.

Øya ble oppkalt etter António Manoel de Vilhena, en portugisisk adelsmann. Under hans lederskap ble Fort Manoel bygget i 1726. De opprinnelige planene for fortet er tilskrevet Louis d'Augbigne Tigné, og er sagt å ha blitt endret av hans venn og kollega Charles François de Mondion som ligger begravd i krypten under Fort Manoel. Den gang bestemte johanitterordenen seg for å bygge en befestet by på Manoel-øya, men bygde i stedet et fort beregnet på å huse opptil 500 soldater. Fortet har en fantastisk kvadratisk paradeplass og arkade. Nå ligger det et kapell der. Det er viet til Antonius fra Padova.

Under andre verdenskrig ble Manoel-øya og fortet brukt som en marinebase for Royal Navy. St. Anthonys kapell ble nesten ødelagt etter et direkte treff av et Luftwaffe-bombefly i mars 1942.

I flere år nå har Manoel-øya vært et fristed for ender og andre vadefugler. Dette er anlagt og opprettholdes av frivillige, og er finansiert i sin helhet av private donasjoner..

I november 2006 ble den historiske festningen betydelig restaurert og renovert, og en ny boligutbygging var under oppføring på Manoel-øya. Dette prosjektet har imidlertid blitt sterkt kritisert på grunn av sin nærhet til øyas viktigste historiske bygninger.

Byens historie
--------------

I midten av det 19. århundre bygget Chevalier Jakob Tagliaferro en villa her. Langsomt begynte Gżira å utvikle seg til en arbeider-klassen forstad i Sliema. Frem til 1970-tallet I Gżira lå det bordeller her, med navn som *Snake Pit*, *Britannia* og *Granada*. En blomstrende økonomisk aktivitet som ble avsluttet da britene forlot Malta 31. mars 1979. Området har nå endret karakter og i Gżira finnes nå hoteller, restauranter, finansielle institusjoner, juridiske firmaer, online tippeselskaper og kontorer midt i et multietnisk/-kulturelt fellesskap av beboere. I løpet av det siste tiåret, har Gżira opplevet en boom, og nye bygninger, hovedsakelig leiligheter, er bygget til erstatning for de gamle bygningene. 

Gżira Parish Church

Gżira i dag
-----------

Gżira Havn
Den viktigste årsaken bak områdets popularitet er at det ligger sentralt i Malta, med nærhet både til Universitetet i Malta og hovedstaden Valletta.

Referanser
----------

1. ↑  "Anslått Bestand av Lokaliteten 31. mars 2014".
2. ↑  «Joe Ian Attard, *l-Istorja tal-Gżira*, online på www.». Arkivert fra originalen 17. oktober 2020. Besøkt 16. mai 2022.

Eksterne lenker
---------------

* Offisielt nettsted Rediger på Wikidata

* (en) Gżira – kategori av bilder, video eller lyd på Commons Rediger på Wikidata

| * v
* d
* r
Kommuner i Republikken Malta |
| --- |
| Reġjun Ċentrali | Attard • Balzan • Birkirkara • Gżira • Iklin • Lija • Msida • Pietà • San Ġiljan • San Ġwann • Santa Venera • Sliema • Ta’ Xbiex | Maltas flagg |
| Reġjun Għawdex | Fontana **·** Għajnsielem **·** Għarb **·** Għasri **·** Kerċem **·** Munxar **·** Nadur **·** Qala **·** San Lawrenz **·** Sannat **·** Rabat (Victoria) **·** Xagħra **·** Xewkija **·** Iż-Żebbuġ |
| Reġjun Tramuntana | Dingli • Għargħur • Imdina (Città Notabile) • Mellieħa • Imġarr • Mosta • Mtarfa • Naxxar • Pembroke • Rabat • San Pawl il-Baħar • Swieqi |
| Reġjun Xlokk | Birgu • Bormla (Cospicua) • Fgura • Furjana • Kalkara • Marsa • Marsaskala (Wied il-Għajn) • Marsaxlokk • Paola (Raħal Ġdid) • Isla (Senglea) • Tarxien • Valletta • Xgħajra • Żabbar (Città Hompesch) • Żejtun (Città Beland) |
| Reġjun Nofsinhar | Birżebbuġa • Għaxaq • Gudja • Ħamrun • Kirkop • Luqa • Imqabba • Qormi (Città Pinto) • Qrendi • Safi • Santa Luċija • Siġġiewi (Città Ferdinand) • Żebbuġ (Città Rohan) • Żurrieq |
| ISO 3166-2:MT |

|  |  |
| --- | --- |
| Oppslagsverk/autoritetsdata | GeoNames
 |